LOXLEY เด้งแรง8% หลังร่วง 3 วันติด! คาดเก็งกำไรรัฐทบทวนขายหวยออนไลน์-หุ้นต่ำบุ๊ก
LOXLEY เด้งแรง8% หลังร่วง 3 วันติด! คาดเก็งกำไรรัฐทบทวนขายหวยออนไลน์-หุ้นต่ำบุ๊ก
LOXLEY เด้งแรง8% หลังร่วง 3 วันติด! คาดเก็งกำไรรัฐทบทวนขายหวยออนไลน์-หุ้นต่ำบุ๊ก
17 เม.ย. 2563

ผู้สื่อข่าวรายงานว่า ราคาหุ้น บริษัท ล็อกซเล่ย์ จำกัด (มหาชน) หรือ LOXLEY  ณ เวลา 15.02 น. อยู่ที่ระดับ 1.12 บาท ปรับตัวขึ้น 0.08 บาท หรือ 7.69% ด้วยมูลค่าการซื้อขาย 14.58 ล้านบาท ราคาหุ้นเด้งแรงหลังร่วง 3 วันติด คาดเก็งกำไรรัฐทบทวนขายสลากฯออนไลน์ลดเสี่ยงไวรัสโควิด และราคาหุ้นต่ำกว่ามูลค่าหุ้นทางบัญชี 2.18 บาท

อนึ่งก่อนหน้า นายพชร อนันตศิลป์ ประธานกรรมการสลากกินแบ่งรัฐบาล เปิดเผยว่า คณะกรรมการได้มอบให้สำนักงานสลากกินแบ่งรัฐบาล ไปทบทวนให้มีรูปแบบการออกสลากที่เป็นการลดความเสี่ยงหลังมีการแพร่ระบาดของไวรัสโควิด-19 เพื่อให้กิจการของสำนักงานฯ สามารถดำเนินการต่อไปได้อย่างต่อเนื่อง โดยควรเปลี่ยนมาจำหน่ายด้วยช่องแบบออนไลน์
ทั้งนี้ ต้องไม่กระทบผู้ขายทั้งหมด โดยให้สำนักงานฯ ไปศึกษา เพราะหากไวรัสโควิด-19 ยาวนานเกินกว่า 1-2  เดือนอย่างที่คาดการณ์ ก็อาจจะทำให้สำนักงานสลากฯ ไม่สามารถดำเนินงานตามวัตถุประสงค์ได้